પીએમે નવેમ્બર 2016માં નોટબંધી લાગુ કરી અને કેશલેસ ઈકોનોમીને પ્રોત્સાહન આપવા માટે પગલાં લીધા તે વખતે કિરણભાઈ પણ પોતાની ચાની લારી પર સ્વાઈપ મશીન લાવીને ખાસ્સા ચર્ચામાં આવ્યા હતા. જોકે, થોડા મહિના પછી તેમણે આ સ્વાઈપ મશીન પાછું બેંકમાં જમા કરાવી દીધું હતું. તેમણે જણાવ્યું હતું કે, ચાના 15-20 રુપિયા માટે કોઈ કાર્ડ સ્વાઈપ નહોતું કરાવતું, અને મશીનનું મહિનાનું ભાડું પોસાતું ન હતું, જેથી તેને પાછું જમા કરાવી દીધું.